Πρόταση απόφασης του Συμβουλίου με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών εκ δανείων που έχουν χορηγηθεί για σχέδια κοινού ενδιαφέροντος σε χώρες της Λατινικής Αμερικής και της Ασίας με τις οποίες η Κοινότητα έχει συνάψει συμφωνίες συνεργασίας (Αργεντινή, Βολιβία, Βραζιλία, Χιλή, Κολομβία, Κόστα Ρίκα, Ισημερινός, Γουατεμάλα, Ονδούρα, Μεξικό, Νικαράγουα, Παναμάς, Παραγουάη, Περού, Σαλβαδόρ, Ουρουγουάη και Βενεζουέλα 7 Μπαγκλαντές, Μπρουνέι, Κίνα, Ινδία, Ινδονησία, Μακάο, Μαλαισία, Πακιστάν, Φιλιππίνες, Σιγκαπούρη, Σρι Λάνκα, Ταϊλάνδη και Βιετνάμ) (97/C 98/06) COM(95) 742 τελικό - 96/0015(CNS)

(Υποβλήθηκε από την Επιτροπή στις 12 Ιανουαρίου 1996)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το Συμβούλιο της 13ης και 14ης Μαΐου 1991 αποφάσισε βάσει ανακοίνωσης της Επιτροπής την περιορισμένη επέκταση των παρεμβάσεων της Ευρωπαϊκής Τράπεζας Επενδύσεων (ΕΤΕ) στις τρίτες χώρες με τις οποίες η Κοινότητα είχε συνάψει συμφωνίες συνεργασίας 7

ότι το Συμβούλιο της 8ης Ιουλίου 1991 επιβεβαίωσε αυτές τις κατευθυντήριες γραμμές 7

ότι το Συμβούλιο της 19ης Μαΐου 1992 εξέδωσε τις κατευθυντήριες γραμμές που πρέπει να ισχύουν για τα δάνεια που χορηγεί η ΕΤΕ στις τρίτες χώρες με τις οποίες η Κοινότητα είχε συνάψει συμφωνίες συνεργασίας 7

ότι η ΕΤΕ συμπληρώνει το αρχικό τριετές δανειοδοτικό της πρόγραμμα για τις χώρες αυτές βάσει της απόφασης 93/115/ΕΟΚ του Συμβουλίου (1) με ενθαρρυντικά αποτελέσματα σύμφωνα με την έκθεση της Τράπεζας για την πρώτη αυτή φάση 7

ότι βάσει της απόφασης 93/115/ΕΟΚ, το πρόγραμμα αυτό θα πρέπει να ανανεωθεί 7

ότι, τα Ευρωπαϊκά Συμβούλια της Κέρκυρας, τον Ιούνιο του 1994, και του Essen, το Δεκέμβριο του 1994, επιβεβαίωσαν τη βούληση ενίσχυσης της συνεργασίας με χώρες της Ασίας και τη βούληση καθιέρωσης νέας και εκτεταμένης συνεργασίας μεταξύ της Ευρωπαϊκής Κοινότητας και των χωρών της Λατινικής Αμερικής 7

ότι το Συμβούλιο και η Επιτροπή υπέγραψαν επίσημη κοινή δήλωση με τα κράτη μέλη του Mercosur (2) στις 22 Δεκεμβρίου 1994 και με το Μεξικό στις 2 Μαΐου 1995 στην οποία τα συμβαλλόμενα μέρη εκφράζουν την επιθυμία να ενισχύσουν τις σχέσεις τους, αναλαμβάνουν να αρχίσουν διαπραγματεύσεις για νέες συμφωνίες και υπογραμμίζουν το ενδιαφέρον τους για τη συνέχιση και την ενίσχυση των δραστηριοτήτων της ΕΤΕ στην περιοχή 7 ότι στις 12 Ιουνίου 1995, το Συμβούλιο ανέθεσε στην Επιτροπή να διαπραγματευτεί μια διαπεριφερειακή συμφωνία-πλαίσιο που να καλύπτει την οικονομική και εμπορική συμφωνία με το Mercosur 7

ότι στις 17 Ιουλίου 1995, η Ευρωπαϊκή Κοινότητα και το Βιετνάμ υπέγραψαν συμφωνία συνεργασίας 7

ότι το Συμβούλιο καλεί την Τράπεζα να συνεχίσει τις παρεμβάσεις της για τη στήριξη επενδυτικών σχεδίων κονού ενδιαφέροντος που πραγματοποιούνται στις τρίτες αυτές χώρες παρέχοντας την εγγύηση που προβλέπει η παρούσα απόφαση 7

ότι η εγγύηση αυτή υπόκειται στις προϋποθέσεις που καθορίζονται στον κανονισμό (ΕΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994, περί ιδρύσεως ταμείου εγγύησης για τις εξωτερικές δράσεις (3) 7

ότι η Τράπεζα και η Επιτροπή θα εγκρίνουν τις διαδικασίες για την παροχή της εγγυήσεως 7

ότι, για την έκδοση της παρούσας απόφασης, οι συνθήκες δεν προβλέπουν άλλες εξουσίες εκτός από τις εξουσίες του άρθρου 235 της συνθήκης ΕΚ,

ΑΠΟΦΑΣΙΖΕΙ:

Άρθρο 1

Η Κοινότητα παρέχει εγγύηση στην ΕΤΕ σε ποσοστό 100 %, σύμφωνα με τις διατάξεις του άρθρου 4, στην περίπτωση που η Τράπεζα δεν εισπράξει τις πληρωμές που αντιστοιχούν σε δάνεια που έχουν χορηγηθεί, σύμφωνα με τα συνήθη κριτήριά της για σχέδια κοινού ενδιαφέροντος, στις τρίτες χώρες με τις οποίες η Κοινότητα είχε συναψει συμφωνίες συνεργασίας.

Η εγγύηση αυτή περιορίζεται σε συνολικό ανώτατο όριο δανειοδότησης 410 εκατομμύρια Ecu για περίοδο ενός έτους, από την ημερομηνία έναρξης ισχύος της παρούσας απόφασης. Αν στο τέλος αυτής της περιόδου τα δάνεια που έχει χορηγήσει η Τράπεζα δεν έχουν φθάσει το συνολικό ποσό που αναφέρεται παραπάνω, η περίοδος του ενός έτους θα παραταθεί αυτομάτως κατά έξι μήνες.

Οι χώρες που αφορά η παρούσα απόφαση είναι οι εξής: Αργεντινή, Βολιβία, Βραζιλία, Χιλή, Κολομβία, Κόστα Ρίκα, Ισημερινός, Γουατεμάλα, Ονδούρα, Μεξικό, Νικαράγουα, Παναμάς, Παραγουάη, Περού, Σαλβαδόρ, Ουρουγουάη και Βενεζουέλα 7 Μπαγκλαντές, Μπρουνέι, Κίνα, Ινδία, Ινδονησία, Μακάο, Μαλαισία, Πακιστάν, Φιλιππίνες, Σιγκαπούρη, Σρι Λάνκα, Ταϊλάνδη και Βιετνάμ.

Άρθρο 2

Η Επιτροπή ενημερώνει κάθε έξι μήνες το Ευρωπαϊκό Κοινοβούλιο και το Συμβούλιο για το ρυθμό χρησιμοποίησης των εγγυημένων δανείων. Για το σκοπό αυτό η ΕΤΕ διαβιβάζει στην Επιτροπή όλα τα απαραίτητα στοιχεία.

Άρθρο 3

Στο τέλος της περιόδου δανειοδότησης, η Επιτροπή ενημερώνει το Ευρωπαϊκό Κοινοβούλιο και το Συμβούλιο για τις χορηγήσεις δανείων και ταυτόχρονα υποβάλλει αξιολόγηση της λειτουργίας του προγράμματος και του συντονισμού μεταξύ των χρηματοδοτικών οργανισμών που δραστηριοποιούνται στην περιοχή.

Άρθρο 4

Οι λεπτομερείς κανόνες για την εφαρμογή της παρούσας απόφασης θα καθοριστούν από κοινού από την Επιτροπή και την ΕΤΕ.

Άρθρο 5

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

(1) ΕΕ αριθ. L 45 της 23. 2. 1993, σ. 27.

(2) ΕΕ αριθ. C 377 της 31. 12. 1994.

(3) ΕΕ αριθ. L 293 της 12. 11. 1994, σ. 1.